ใช้60ล้านทำข้อมูลยาเสพติด
สำนักอนามัยจัดแผนเฝ้าระวังปี 58-เพิ่มเป้าหมาย 150 แห่ง,นางป่านฤดี มโนมัยพิบูลย์ ผอ.สำนักงานป้องกันและบำบัดการติดยาเสพติด สำนักอนามัย กทม. เปิดเผยว่า ในปี 2558 กทม.ได้กำหนดแผนเฝ้าระวังยาเสพติดอย่างต่อเนื่อง ซึ่งสถานการณ์ปัจจุบันพบว่ากลุ่มเด็กและเยาวชนมีแนวโน้มติดยาเสพติดเพิ่มมากขึ้น ส่วนใหญ่เนื่องจากเพื่อนชวนและอยากลอง โดยได้ตั้งเป้าจะสร้างชุมชนเข้มแข็งในการเฝ้าระวังและดูแลกันเองภายในชุมชนอีก 150 แห่ง โดยจะจัดเจ้าหน้าที่ให้คำแนะนำกับผู้ประกอบการในการสร้างแกนนำดูแลและการตรวจปัสสาวะคนงาน หากพบว่ามีผู้ติดยาเสพติดก็จะนำเข้าสู่ระบบการบำบัดของ กทม. นอกจากนี้ จะขยายการสร้างอาสาสมัครเฝ้าระวังในมหาวิทยาลัยด้วย,นางป่านฤดีกล่าวว่า ขณะนี้อยู่ระหว่างขอรับการจัดสรรงบประมาณอุดหนุนจากรัฐบาลเพื่อนำมาใช้จัดทำระบบฐานข้อมูลยาเสพติดของ กทม.จำนวน 60 ล้านบาท ซึ่งระบบฐานข้อมูลดังกล่าวจะรวบรวมจาก กทม. สำนักงานคณะกรรมการป้องกันและปราบปรามยาเสพติด (ป.ป.ส.) และกระทรวงสาธารณสุข ให้อยู่ในฐานเดียวกัน เพื่อนำมาวิเคราะห์ รายงาน เฝ้าระวังและปราบปราม ซึ่งที่ผ่านมาข้อมูลค่อนข้างกระจัดกระจาย ทำให้การรายงานสถานการณ์อาจไม่ตรงกัน เนื่องจากวิเคราะห์ฐานข้อมูลไม่เหมือนกัน อาทิ กทม.จะมีเพียงข้อมูลของระบบบำบัดทาง ป.ป.ส.จะมีข้อมูลของการปราบปราม เป็นต้นซึ่งการมีระบบฐานข้อมูลนี้ จะทำให้การกำหนดแผนงานเป็นไปในทิศทางเดียวกัน.
นางป่านฤดี มโนมัยพิบูลย์ ผอ.สำนักงานป้องกันและบำบัดการติดยาเสพติด สำนักอนามัย กทม. เปิดเผยว่า ในปี 2558 กทม.ได้กำหนดแผนเฝ้าระวังยาเสพติดอย่างต่อเนื่อง
ป่านฤดี มโนมัยพิบูลย์,ยาเสพติด,เฝ้าระวัง,เยาวชน,ชุมชน,งบประมาณ